nahuhulaan na ang masamang birong aabot sa kaniyang kababayang si mr. leeds, kayat nagmamaangmaangan. at nangagpatuloy ng lakad, upang panoorin ang nababantog na ulo, na walang biniling anomang kahit masamang laruan. humandog si ben zayb na siyang makikipag usap: hindi maaaring hiyain ng amerikano ang isang mamamahayag na mangyayaring maghiganti sa pamagitan ng isang mapanirang lathala. makikita ninyot pawang kagagawan lamang ng salamin aniya sapagkat tingnan ninyo. at muling nagsimula ng isang mahabang pagpapaliwanag, at sa dahilang wala siyang kaharap na salamin na makasisira sa kaniyang sinasabi, ay idinugtong nang lahat ang kabulastugang matuturan hanggang sa kahulihulihan ay hindi na matumpakan ang sinasabi. at makikita rin ninyo kung hindi pawang pagkasira lamang ng paningin. sinalubong sila ng lubhang malingap ni mr. leeds, isang tunay na yankee, na ang suot ay pulos na itim. mabuting magsalita ng wikang kastila dahil sa nagtirang malaon sa amerika, sa timog.